armvectores/hy_wikipedia_2023 huggingface dataset:
Ավազաթումբ

Ավազաթումբ, դրական ռելիեֆի ձև, ավազի շարժական կուտակում՝ ստեղծված քամու միջոցով, թույլ ֆիքսված (կամ չֆիքսված) բուսականությանբ։
Ավազաթմբերը համարվում են դյուների տեսակներ։ Ունենում են մինչև 100 մետր բարձրության (երբեմն ավելի)։ Ձևով հիշեցնում են պայտ կամ մանգաղ։
Կախված քամու ռեժիմից՝ ավազաթմբերը տարբեր ձևեր են ընդունում։ Օրինակ, հանդիպում են ավազաթմբերի լեռնաշղթաներ՝ գերակշռող քամիների երկայնքով կամ ծագող դրանցից, ավազաթմբերի շղթաներ՝ լայնակի փոխադարձաբար տարածված հակառակ քամիներին, ավազաթմբերի բուրգեր կոնվեկցիայի հորձնուտային հոսքերի վայրերում և այլն։
Լինելով չամրացած՝ ավազաթմբերը քամու ազդեցությամբ կարող են փոխել իրենց ձևը և տեղաշարժվել մի քանի սանտիմետրից մինչև հարյուրավոր մետրեր մեկ տարվա ընթացքում՝ լցնելով ճանապարհները, դաշտերը, արոտավայրերը, փոքր բնակավայրերը։ Այս երևույթի դեմ պայքարելու համար օգտագործում են ավազների ամրացումը։


== Ամենաբարձր ավազաթմբերը ==
ավազաթումբ Դեշտե-Լուտ անապատի արևելյան մասում (Իրան) — 407 м (30°33′33″ հս․ լ. 59°32′20″ ավ. ե.)
ավազաթումբ Գոբի անապատում (Ալաշանի ավազներ) — 405 м (39°53′09″ հս․ լ. 102°26′52″ ավ. ե.)
Սառա-Կումի ավազաթումբը Դաղստանի արգելոցում՝ Մախաչկալայից 20 կմ հեռավորության վրա (Ռուսաստան)-262 մ (43.006871, 47.228093)


== Ավազաթմբեր ==
Նամիբ անապատի ավազաթումբը աշխարհի ամենաբարձր դյունաներից մեկն է։
Ղազախստանում կա երգող ավազաթումբ։


== Ծանոթագրություններ ==


== Արտաքին հղումներ ==
Ռելիեֆի դրական ձևեր
Աստրախանի ավազաթմբերը
PaleoKazakhstan.com: Աշխարկի ամենաբարձր ավազաթմբերը Archived 2013-08-23 at the Wayback Machine.
Կանչ (թերթ, Երևան)

Կանչ (նախկին՝ «Պիոներ Կանչ»), եռօրյա թերթ նախկին Խորհրդային Հայաստանում։ Հանդիսացել է ՀԼԿԵՄ Կենտկոմի և Լենինի անվան պիոներական կազմակերպության հանրապետական խորհրդի օրգանը։ Լույս է տեսել 1925 թվականի հունիսի 4-ից (1941-1945 թվականներին ընդհատվել է), Երևանում։ Առաջին յոթ համարը տպագրվել է «Պիոներ ղեկ» անունով, ապա մինչև 1990 թվականը եղել է «Պիոներ կանչ», ապա՝ «Կանչ»։  Խմբագիրներ՝ Հ․ Միրզոյան, Վ․ Շահումյան, Մ․ Հարենց, Ս․ Սարգսյան, Գ․ Ալեքյան, Ա․ Թադևոսյան, Ս․ Մնացականյան, Ժ․ Մադոյան, Հ․ Խաչատրյան, Ռ․ Աբալյան, Ղ․ Հայրապետյան, Վ․ Պետրոսյան, Վ․ Քալանթարյան, Մ․ Զոհրաբյան (1981 թվականից)։
Առաջին տարիներին կարևոր դեր է կատարել խորհրդային գաղափարախոսության քարոզման, երեխաների կոմունիստական դաստիարակության, և այսպես կոչված՝ «անգրագիտության դեմ պայքարի» ասպարեզներում։ Լուսաբանել է հանրապետության պիոներական դրուժինաների գործունեությունը, աջակցել նրանց նախաձեռնություններին։ Թերթի կոչով կազմակերպվել են ծառատնկումներ, զոհված մարտիկների հիշատակին ստեղծվել զբոսայգիներ և պուրակներ։ Պատմել է աշխարհի մանուկների առօրյայի, կապիտալիստական երկրների «մատաղ սերնդի դժվարին մանկության» մասին։ Խմբագրությանը կից գործել է բնության պահպանության շտաբ։ Ունեցել է պատանի ստեղծագործողների ստուդիա, ուր գրական մկրտություն են ստացել Սիլվա Կապուտիկյանը, Հովհաննես Հովհաննիսյանը, Վահագն Դավթյանը և ուրիշներ։
Լուսաբանել է գիտության ու մշակույթի նորություններ, տպագրել մարզական լուրեր։ Թերթն ունի նաև հրատարակչություն, որը գրքեր է պատրաստում տպագրման։


== Թերթի հիմն ==
1985 թվականին՝ թերթի 60-ամյակին, մանկական երգչախմբի և սիմֆոնիկ նվագախմբի համար գրվել է թերթի հիմնը՝ «Գարունների թմբկահարը», խոսք՝ Նանսեն Միքայելյանի, կոմպոզիտոր՝ Նուբար Ասլանյան։


== Ծանոթագրություններ ==
(4771) Հայաշի

(4771) Հայաշի (անգլ.՝ Hayashi), աստերոիդ աստերոիդների հիմնական գոտում։ Հայտնաբերվել է 1989 թվականի սեպտեմբերի 7-ին Մասայուկի Յանայի և Կաձուրո Վատանաբեի կողմից Կիտամիում։
Միջին հեռավորությունը Արեգակից կազմում է 2,686153 ա. մ., առավելագույնը մոտենում է 2,2674 ա. մ. հեռավորության վրա և հեռանում 3,1049 ա. մ.։ Արեգակի շուրջ մեկ ամբողջական պտույտ է կատարում 1608,03 երկրային օրվա ընթացքում, իր ուղեծրով շարժվելով միջինում 0,223876 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,8° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4771) Հայաշի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
NBA-ի ամառային լիգա

NBA-ի ամառային լիգա, Լաս Վեգասի ամառային լիգա, կամ NBA Լաս Վեգասի ամառային լիգա (անգլ.` NBA Summer League, Las Vegas Summer League և the Las Vegas NBA Summer League), բասկետբոլի ոչ ավանդական մրցակցային ժամանակաշրջան, որի ընթացքում Բասկետբոլի ազգային ասոցիացիայի (NBA) ակումբները մի քանի հանդիպումներ են անցկացնում` օգտագործելով ոչ իրենց խաղացողներին։ Հիմնականում թիմերը բաղկացած են լինում տվյալ տարվա դրաֆթում ընտրված նորեկներից, փոխարինող խաղացողներից, ինչպես նաև այլ բասկետբոլիստներից, ովքեր ունեն պոտենցիալ հաջորդ տարիների դրաֆթներում ընտրվելու համար։ Վերջիններիս ցույց տված խաղային ունակությունների հիման վրա ակումբների նախագահական կազմերը որոշումներ են կայացնում՝ պայմանագիր կնքել տվյալ մարզիկների հետ, թե՝ ոչ։
Ամառային լիգան կարևոր նշանակություն ունի ոչ միայն բասկետբոլիստների, այլ նաև երկրպագուների և ԶԼՄ-ների համար, քանի որ նրանք հնարավորություն են ստանում անվճար հաճախել այդ մինիհանդիպումներին և ականատես լինել տվյալ տարում դրաֆթացված առաջատար նորեկների ցուցադրած խաղին։
Ամառային լիգաներում կարող են հանդես գալ նաև ազատ գործակալներ, որոնց թիմերը կարող են հրավիրել իրենց ճամբարները և լիգայի ավարտից հետո պայմանագիր կնքել կամ չկնքել տվյալ անձանց հետ։ Օրինակ՝ Ջերեմի Լինը, ով 2012 թվականին ստացել էր NBA-ի տարվա ամենակատարելագործված բասկետբոլիստի տիտղոսը, ներկայացնելով Հարվարդի համալսարանը, չէր դրաֆթացվել 2010 թվականի դրաֆթում, սակայն «Դալաս Մավերիքսը» նրան հրավիրել էր խաղալու իր ճամբարում։ Լիգայի ամփոփումից հետ Լինի ունակությունները բավարարում են «Գոլդեն սթեյթ Ուորիորսին», որն էլ պայմանագիր է կնքում մարզիկի հետ։
Ամառային լիգայում հաղթանակը կամ պարտությունը քիչ նշանակություն ունի։ Շեշտը հիմնականում դրվում է երիտասարդ բասկետբոլիստների ցուցադրած ունակությունների վրա։


== Արտաքին հղումներ ==
2012-ի ամառային լիգայի հանդիպումները
Թաշ-Դիբի

Թաշ-Դիբի, գյուղ Օսմանյան կայսրությունում, Տրապիզոնի վիլայեթի Ջանիկի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Գբեր

Գբեր, լեռ Թուրքիայում, Պոնտական լեռնահամակարգում, պատմական Տայք աշխարհի Խոտորջրի շրջանում։ Բարձրությունը 3150 մ է։


== Ծանոթագրություններ ==
Դաիրմանդաղ (լեռնագագաթ)

Դաիրմանդաղ, (ադրբ.՝ Dəyirmandağ), լեռնագագաթ Ադրբեջանում, Փոքր Կովկաս լեռնահամակարգում, Գանձակի լեռնաշղթայում, Գետաբեկ քաղաքից արևմուտք։


== Ծանոթագրություններ ==
Մանկական երաժշտություն

Մանկական երաժշտություն, մանուկների կատարման կամ նրանց ունկնդրման համար նախատեսված երաժշտությունը։ Ընդգրկում է բազմազան ժանրեր՝ երգ, խմբերգ, կանտատ, գործիքային և նվագախմբային երկեր, օպերա, բալետ են։ Մանկական երաժշտության լավագույն նմուշներին հատուկ է կերպարների գունեղությունն ու կոնկրետությունը, արտահայտչամիջոցների պարզությունն ու ձեակառուցման հստակությունը, բովանդակության անկաշկանդ զարգացումը։ Ունի հնագույն ծագում ՝ կապված ժողովրդական երաժշտության հետ։ Մանկական երաժշտության մեջ որոշակի կերպով առանձնանում են ստեղծագործական երկու ոլորտներ, որոնցից մեկը կապված է մանուկներին հասցեագրված, բայց պրոֆեսիոնալ կատարման համար գրված ստեղծագործությունների հետ, մյուսը կապված է մանկական կատարման հատկացված, նրանց տարիքային առանձնահատկություններն ու կատարողական հնարավորությունները նկատի առնող ստեղծագործությունների հետ։ Մանուկների համար ստեղծագործություններ են գրել գրեթե բոլոր խոշորագույն դասականները՝ օր. Ս. Բախ, Հայդն, Մոցարտ, Բեթհովեն, Շուման («Ալբոմ պատանեկության համար», «Մանկական տեսարաններ»), Բրամս («Մանկական ժողովրդական երգեր»), Բիզե («Մանկական խաղեր»), Չայկովսկի («Մանկական ալբոմ», երգեր), Մուսորգսկի («Մանկական»), Դեբյուսի («Մանկական անկյուն»), Պրոկոֆև («Պետյան և գայլը», «Ձմեռային խարույկ», դաշնամուրային պիեսներ), Բարտոկ («Մանուկներին» դաշնամուրային պիեսները), որոնցից շատերը միաժամանակ հետապնդում են ուսուցողական նպատակներ։ XX դարում մանկական երաժշտության ասպարեզում առանձնակի նշանակություն են ստացել գերմանացի կոմպոզիտոր և մանկավարժ Կ. Օրֆի («Երաժշտություն մանուկների համար» են) և խորհրդային կոմպոզիտոր Դ. Կաբալևսկու (դաշնամուրային պիեսների ժողովածուներ, ջութակի, դաշնամուրի, թավջութակի կոնցերտներ նվագախմբի հետ, երգեր, խմբերգեր) գործունեությունը, որ ընդգրկում է նաև մանուկների երաժշտական դաստիարակության կարևորագույն մեթոդական հարցեր։
Հայաստանում մանկական երաժշտությունն իր ուրույն նշանակությունն ունի։ XIX դարի վերջին և XX դարի սկզբին այն հանդես եկավ իբրե ազգային պրոֆեսիոնալ երաժշտական դպրոցի գոյացման և զարգացման ուղիներից մեկը։ Կոմիտասը կարևոր նշանակություն էր տալիս մանկական երաժշտությանը՝ ստեղծելով ժողովրդական երգերի մշակումների պարզեցված տարբերակներ՝ դրանք նախատեսելով պատանիների համար, նաև հորինում էր հատուկ մանկական երգեր։ Նախախորհրդային շրջանում մանկական երաժշտության ասպարեզում աշխատող հայ կոմպոզիտորներից շատերը նաև մանկավարժներ էին։ Նրանք ոչ միայն հորինում էին երգեր ու երաժշտական-թատերականացված կենդանի պատկերներ, այլև զբաղվում մանուկների երաժշտական դաստիարակության գործնական խնդիրներով։ Կոմպոզիտորները զգալիորեն ընդլայնեցին մանկական երաժշտության շրջանակները, հարստացրին այն նոր կերպարներով, նոր բովանդակությամբ և երաժշտա-արտահայտչական միջոցներով, մասնավորապես թատերականացված երաժշտության նոր ձևերով։
Մանկական երաժշտության ասպարեզում նշանակալից ավանդ են ներդրել Ռ. Մելիքյանը, Ա. Մանուկյանը, Կ. Զաքարյանը, Մ. Մազմանյանը, Մ. Միրզոյանը, Ա. Մայիլյանը, Ս. Բարխուդարյանը, Դ. Ղազարյանը, Հ. Սաեփանյանը, Վ. Տալյանը, Ա. խաչաաըրյանը, Վ. Արարատյանը, Ս. Դալիկյանը, Ս. Ջրբաշյանը։ Ներկայումս ստեղծագործող կոմպոզիտորների մեծ մասը այս կամ այն չափով անդրադառնում է մանկական երաժշտության տարբեր ժանրերին։ Առանձնապես նշանակալից են Գ. Չթչյանի, Ա. Օհանյանի, Ա. Լուսինյանի, է. Միհրանյանի ստեղծագործություննը։
Ստարոգլադովսկայա

Ստարոգլադովսկայա (ռուս.՝ Старогладовская), ստանիցա Ռուսաստանի Չեչենական հանրապետության Շելկովսկի շրջանի կազմում։
Բնակչությունը 2010 թվականին գրանցված տվյալներով կազմում էր 2412 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռուվիմ Ֆրաերման

Ռուվիմ Իսաևիչ Ֆրաերման (ռուս.՝ Руви́м Иса́евич Фраерма́н, սեպտեմբերի 10 (22), 1891, Մոգիլյով, Ռուսական կայսրություն - մարտի 28, 1972(1972-03-28), Մոսկվա, ՌԽՖՍՀ, ԽՍՀՄ), խորհրդային մանկագիր, լրագրող, Քաղաքացիական և Հայրենական մեծ պատերազմի մասնակից. Արևմտյան ռազմաճակատում ռազմական թղթակից։


== Կենսագրություն ==
Ծնվել է 1891 թվականին Մոգիլյովում (Բելառուս) հրեական ընտանիքում։ 1915 թվականին ավարտել է Մոգիլյովի ռեալական վարժարանը։ 1916 թվականից սովորել է Խարկովի տեխնոլոգիական ինստիտուտում, Բաքվի քաղաքային խորհրդում հաշվապահ է եղել. երրորդ կուրսից գործուղվել է Հեռավոր Արևելք` երկաթգծում գործնական պարապմունքների: Աշխատել է հնոցապանի օգնական, իսկ Քաղաքացիական պատերազմի բռնկումից հետո` ձկնորս, գծագրող, ուսուցիչ, «Красный клич» («Կարմիր կանչ») թերթում։


=== Քաղաքացիական պատերազմ ===
Հեռավոր Արևելքում մասնակցել է Քաղաքացիական պատերազմին (Յակով Տրյապիցինի պարտիզանական ջոկատում)։ Մասնակցել է Նիկոլաևյան դեպքերին։ 1920 թվականի մայիսին նշանակվել է պարտիզանական ջոկատի կոմիսար, ուղարկվել տունգուսների մեջ խորհրդային կարգեր հաստատելու: Արշավն ավարտվում է Յակուտսկում, որտեղ Ֆրաերմանը նշանակվում է «Ленский коммунар» թերթի խմբագիր։


=== Լրագրողական աշխատանք ===
1921 թվականին ընտրվում է Նովո-Նիկոլաևսկում անցկացվող մամուլի աշխատողների առաջին համագումարի պատվիրակ։ Այստեղ ծանոթանում է Եմելյան Յարոսլավսկիի հետ, որը նրան հրավիրում է «Советская Сибирь» («Սովետական Սիբիր») թերթում քարտուղար աշխատելու։ Թերթում տպագրվում է Ֆրաերմանի առաջին բանաստեղծությունը` «Բելառուսիա»։ 1921 թվականին Ֆրաերմանը և Յարոսլավսկին հրավիրվում են Մոսկվայում մասնակցելու մամուլի աշխատողների համառուսական առաջին համագումարին: Արդեն համագումարի ժամանակ Յարոսլավսկին ԽՄԿԿ ԿԿ-ում բարձր պաշտոն է ստանում, Ֆրաերմանին ծանոթացնում է Ռուսական հեռագրական գործակալության տնօրեն Յակով Դոլեցկիի հետ, որի հետևանքը լինում է այն, որ Ֆրաերմանը դառնում է գործակալության թղթակիցը սկզբում Թիֆլիսում, այնուհետև Բաթումում, իսկ 1923 թվականին հետ է կանչվում Մոսկվա, որտեղ աշխատում է գործակալության վիճակագրական բաժնում և գավառային տեղեկատվության խմբագրությունում։ 1926 թվականին կես տարի հիվանդ է լինում, առողջանալուց հետո սկսում է աշխատել «Беднота» («Չքավորություն») թերթում։
1934 թվականին ընդունվում է ԽՍՀՄ գրողների միության շարքերը։


=== Գրողների վաշտի մարտիկ ===
Մասնակցել է Հայրենական մեծ պատերազմին։ Եղել է 8-րդ Կրասնոպրեսեսնսկիի աշխարհազորային դիվիզիայի 22-րդ գնդի մարտիկ, Արևմտյան ռազմաճակատի ռազմական թղթակից․ 1942 թվականի հունվարին ծանր վիրավորվել է, մայիսին` զորացրվել։
Ծանոթ է եղել Կոնստանտին Պաուստովսկիի և Արկադի Գայդարի հետ։


== Ռուվիմ Ֆրաերմանը հայերեն ==
Դինգո վայրի շունը կամ պատմվածք առաջին սիրո մասին, Ե., Հայպետհրատ, 1941, 240 էջ։ Թարգմանիչ` Հարություն Հարությունյան։
Պատմվածքներ, Ե., Հայպետհրատ, 1959, 208 էջ: Թարգմանիչ` Էդուարդ Ավագյան։
Դինգո վայրի շունը կամ պատմվածք առաջին սիրո մասին, Ե., Սովետական գրող, 1978, 142 էջ։ Թարգմանիչ` Հարություն Հարությունյան, խմբագիր` Ս. Վարդանյան։
Դինգո վայրի շունը կամ Պատմություն առաջին սիրո մասին, Ե., Դարակ, 2020, 184 էջ։ Թարգմանիչ` Հարություն Հարությունյան, խմբագիր` Աշոտ Գաբրիելյան։


== Ծանոթագրություններ ==
Զելյոնի (գյուղ, Բիրսկի շրջան)

Անվան այլ կիրառումների համար տե՛ս՝ ԶելյոնիԶելյոնի (ռուս.՝ Зелёный, բաշկիրերեն՝ Зелёный), գյուղ Ռուսաստանի, Բաշկորտոստան հանրապետության Բիրսկի շրջանի կազմում։
Բնակչությունը 2009 թվականին գրանցված տվյալներով կազմում էր 333 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Թուխ

Անվան այլ կիրառումների համար տե՛ս՝ Թուխ (այլ կիրառումներ)Թուխ, գյուղ Արևմտյան Հայաստանում, Բիթլիսի վիլայեթի Բիթլիսի գավառում։ Գտնվում էր Վանա լճի հարավարևմտյան ափին, Թուխ գետի գետաբերանից մի փոքր հյուսիս-արևմուտք՝ փոքրիկ ձորահովտում։


== Պատմություն ==
Պատմական գյուղ է։ Այն հնուց գտնվել Մեծ Հայքի Աղձնիք աշխարհում։ Միջին դարերում Թուխը եղել է գրչության կենտրոն։ 1985 թվականի դրությամբ պահպանվել էր աստեղ գրված XV դարի մի ձեռագիր։
Թուխն ուներ եկեղեցի և վարժարան։


== Աշխարհագրություն ==
Հարավային և արևմտյան կողմերից շրջափակված է անտառապատ լեռներով։


== Բնակչություն ==
XX դարի սկզբին ուներ 272 (41 տուն) հայ բնակիչ։ 1895 թվականին թուրքերի կողմից կազմակերպված կոտարածի ժամանակ հայերը կողոպտվել և կոտորվել են, իսկ 1915 թվականի Մեծ եղեռնի ժամանակ բնաջնջվել կամ տարագրվել։


== Պատմամշակույթային կառույցներ ==
Թուխի մոտ է գտնվում Թուխի վանքը։ Իսկ 1970 թվականին իտալացի ճարատարապետները այստեղ հայտնաբերել են հայկական բազիլիկ եկեղեցու ավերակներ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Հեքիաթ արքայազն գորտի մասին

«Հեքիաթ արքայազն գորտի կամ Երկաթե Հենրիխի մասին» (գերմ.՝ Der Froschkönig oder der eiserne Heinrich), Գրիմ եղբայրների հեքիաթը, առաջին պատմությունը ժողովածուի մեջ,  որ պատմում է չար թագուհու մասին, ով չի պահում իր խոստումը և անշնորհակալ է գտնվում գորտի նկատմամբ, որը դուրս էր հանել նրա ոսկեգույն գնդակը` ընկնելով ջրափոսը։ Գորտը հրաշքով փոխակերպվում է արքայազնի։ Ըստ Աարնե-Տոմպսոնի հեքիաթային սյուժեների դասակարգման, կրում է 440 համարը։


== Սյուժե ==

Թագուհու ոսկե գնդակը խաղի ժամանակ ընկնում է ջրափոսը, ինչի պատճառով նա սկսում է լացել։ Կարեկից գորտը փորձում է օգնել և հանել  գնդակը։ Թագուհին իր հերթին խոստանում է, որ լինելու է նրա մանկության ընկերուհին և նրա հետ կկիսի և՛ իր ազատ ժամանակը, և՛ միասին հաց կուտեն ու կքնեն։
Երբ թագուհին հետ է ստանում իր գնդակը, արագ փախչում է։ Ամեն դեպքում, մյուս օրը գորտը հասնում է պալատի դռանը, և թագավորի պահանջով արքայադուստրը չուզելով կատարում է իր խոստումը։ Բայց, երբ գորտը ժամանում է, որպեսզի նա նրան իր հետ վերցնի անկողին, սպառնալով բողոքել հայրիկ-թագավորին, նա զզվանքով հետ է շպրտում գորտին։ Այդ պահին գորտը վերածվում է արքայազնի, նա ուներ գեղեցիկ և հմայիչ աչքեր։ Պարզվում է, որ նրան կախարդել էին, միայն արքայադուստրը կարող էր նրան փրկել։ Առավոտյան արքայազնը նրան շքեզ կառքով տանում է իր սեփական պալատ, որպես հարսնացուի։ Ճանապարհորդության ժամանակ նրանց ուղղեկցում է հավատարիմ ծառան Հենրիխը, որը տխրությունից իր սիրտը փակել է երեք երկաթյա շղթաներով։ Ճանապարհին իր տիրոջ ազատության շնորհիվ ուրախությունից Հենրիի սրտի կապանքներն աղմուկով պայթում են։


== Սյուժեի տարբերակներ ==

Հեքիաթի ժամանակակից տարբերակներում գորտի փոխակերպումը տեղի է ունենում նրան համբուրող արքայադստեր շնորհիվ, իսկ հեքիաթի սկզբնական տարբերակում հրաշքը տեղի է ունենում, երբ կատաղած արքայադուստրը շպրտում է նրան պատին։ Ըստ այլ տարբերակների, գորտի` մարդկային կերպարանք ստանալու համար բավական էր, որ նա մեկ գիշեր անցկացնի արքայադստեր բարձին։
Աշխարհի տարբեր երկրներում գոյություն ունեն սյուժեի սեփական տարբերակներ։

Հիանալի գորտ (Հունգարիա)
Հեքիաթ թագուհու մասին, որը փնտրում էր կախարդական ըմպելիք (Շոտլանդիա)
Պադդո (Շոտլանդիա)
Փերի և գորտ (Անգլիա)
Բարի աղջիկը և գորտը (Անգլիա)
Արքայազն գորտ (Շրի Լանկա)
Գորտ ամուսնու համար (Կորեա)
Դոդոշ փեսացու (Կորեա)Գորտին պատին խփելը ընդհանուր ֆոլկլորային մեթոդ է` կախարդանքը վերացնելու համար։


== Ծանոթագրություններ ==
Տոհկու

Տոհկու (էստ․՝ Tohku), գյուղ Էստոնիայի Սաարեմաա նահանգի Կիհելկոննա շրջանում։
2011 թվականի տվյալներով գյուղում բնակվում էր 1 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Apocalypse Please

Apocalypse Please - բրիտանական Muse ալտերնատիվ ռոք-խմբի սինգլն է իրենց երրորդ՝ Absolution ալբոմից։ Երգի հեղինակն է խմբի մենակատար Մեթյու Բելլամին։ Թվային ներբեռումից ստացված եկամուտը խումբը փոխանցել է Oxfam աղքատության, սովի և սոցիալական անարդարության դեմ պայքարող կազմակերպությանը։

ԵրգացանկApocalypse Please (4։12)
Apocalypse Please (Live) (4։48)«Apocalypse Please»(անգլ.) MuseWiki-ում


== Ծանոթագրություններ ==
Լոցկինո (ավան, Բաշտանկայի շրջան)

Անվան այլ կիրառումների համար տե՛ս՝ ԼոցկինոԼոցկինո (ուկրաիներեն՝ Лоцкине), ավան Ուկրաինայի Նիկոլաևի մարզի Բաշտանկայի շրջանում։ Հիմնադրվել է 1794 թվականին։
2001 թվականի տվյալներով Լոցկինո ավանում բնակվում էր 210 մարդ։ Բնակավայրը զբաղեցնում է 0,235 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Վեզեր (գետ, Գերմանիա)

Անվան այլ կիրառումների համար տե՛ս՝ Վեզեր (այլ կիրառումներ)Վեզեր (Weser), գետ Գերմանիայում, թափվում է Հյուսիսային ծովը։ Կազմվում է Վեռա և Ֆուլդա գետերի միախառնումից (Մյունդեն քաղաքի մոտ)։ Երկարությունը Մյունդենից 432 կմ է, Վեռայի ակունքներից՝ 724 կմ, ավազանը՝ 46 հզ. կմ2, լայնությունը՝ Մյունդենի մոտ 94 մ, գետաբերանում՝ 11 կմ, տարեկան միջին ծախսը՝ 300 մ3/վրկ։ Նավարկելի է 529 կմ։ Միջին գերմանական ջրանցքով կապված է էլբա և էմս գետերի հետ։ Ծովային նավերը բարձրանում են մինչև Բրեմեն։ Վեզերի ափին է Բրեմերհաֆեն ծովային նավահանգիստը։


== Ծանոթագրություններ ==
Մուրճ և մանգաղ

Անվան այլ կիրառումների համար տե՛ս՝ Մուրճ և մանգաղ (այլ կիրառումներ)
Մուրճ և մանգաղ, Խորհրդային Միության դրոշմը բանվորա-գյուղացիական միության նշանը։
Այս երկու գործիքները պրոլետարիատի և գյուղացիության խորհրդանինշերն են, դրանց միացումը խորհրդանշում էր պրոլետարիատի և գյուղացիության միությունը։
Այս նշանն է օգտագործվել Խորհրդային Միության դրոշի վրա։


== Յունիկոդ ==
Յունիկոդում «մուրճ և մանգաղի» նշանն է՝ U+262D. (☭)


== Պատկերասրահ ==
Վլադիմիրովկա (գյուղ, Չեռնոմորսկոեի շրջան)

Անվան այլ կիրառումների համար տե՛ս՝ ՎլադիմիրովկաՎլադիմիրովկա (ուկրաիներեն՝ Володимирівка, Ղրիմի թաթարերեն՝ Bay Qıyat), գյուղ Ուկրաինայի Ղրիմի Ինքնավար Հանրապետության Չեռնոմորսկոեի շրջանում։ Բնակավայրը նախկինում նաև անվանվել է Բայ-Կիյատ։
2001 թվականի տվյալներով Վլադիմիրովկա գյուղում բնակվում էր 368 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մարմարիկ (Կոտայքի մարզ)

Անվան այլ կիրառումների համար տե՛ս՝ Մարմարիկ (այլ կիրառումներ)Մարմարիկ, գյուղ Հայաստանի Կոտայքի մարզում, մարզկենտրոնից 15 կմ հյուսիս-արևմուտք, Մարմարիկ գետի միջին հոսանքի աջափնյակում։


== Բնակչություն ==
Մարմարիկի ազգաբնակչության փոփոխությունը.


== Տնտեսություն ==
Բնակչությունը զբաղվում է անասնապահությամբ, հացահատիկի, կարտոֆիլի, ծխախոտի և կաղամբի մշակությամբ։


== Պատմամշակութային կառույցներ ==
Մարմարիկում պահպանվել է Սբ. Հովհաննես եկեղեցին (IX-X դարեր)։


== Տես նաև ==
Մարմարիկի պատմության և մշակույթի անշարժ հուշարձանների ցանկ (Կոտայքի մարզ)


== Ծանոթագրություններ ==
Ֆորիկոլ

Ֆորիկոլ (նորվ.՝ Fårikål բառացի՝ ոչխար կաղամբում), նորվեգական խոհանոցի ամենահայտնի ուտեստներից մեկը։ Ուտեստի ավանդական բաղադրատարրերն հանդիսանում են գառնանգղը ոսկրով, խոշոր կաղամբը, խոշոր սև պղպեղը և ալյուրի ոչ մեծ պարունակությունը։ Եփվում է մի քանի ժամ։ Զարդարվում է, որպես օրենք, եփած կարտոֆիլով։
Համաձայն պատմական ավանդույթի, ուտեստը ընդունված է պատրաստել սեպտեմբերին, երբ «երիտասարդ գառնուկների եղանակն է»։ Նորվեգիայում սեպտեմբերի վերջին հինգշաբթին համարվում է ֆորիկոլի ազգային օրը։
Ֆորիկոլը ուտեստ է Նորվեգիայի արևմտային մասից, որը հիմա տարածված է ամբողջ երկրով։


== Աղբյուրներ ==
Նորվեգական ազգային ուտեստներ Archived 2006-01-10 at the Wayback Machine.
Անտառի և ծովի մեջտեղում(չաշխատող հղում)


== Արտաքին հղումներ ==
Ֆորիկոլի պատրաստման բաղադրատոմս(ռուս.)
Ֆորիկոլի պատրաստում (տեսահոլովակ)(անգլ.)
Մեծ Ռեչկա (Տալմովայայի վտակ)

Անվան այլ կիրառումների համար տե՛ս՝ Մեծ Ռեչկա (այլ կիրառումներ)Մեծ Ռեչկա (ռուս.՝ Большая Речка), գետ Ռուսաստանում, հոսում է Կեմերովոյի մարզում։ Գետաբերանը տեղակայված է Տալմովայա գետի աջ ափին՝ 13 կմ հեռավորության վրա։ Գետի երկարությունը 14 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Ինյա գետ, գետի ենթաավազանը՝ Վերին Օբից մինչև Տոմ։ Գետի ավազանը՝ Վերին Օբից մինչև Իրտիշ թափվելը։


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Սերգեյ Մովսեսյան (կենսաբան)

Անվան այլ կիրառումների համար տե՛ս՝ Սերգեյ Մովսեսյան (այլ կիրառումներ)Սերգեյ Հովհաննեսի Մովսեսյան (դեկտեմբերի 20, 1928(1928-12-20), Մեծշեն, ԼՂԻՄ, Ադրբեջանական ԽՍՀ, ԱԽՖՍՀ, ԽՍՀՄ), հայ հելմինթոլոգ։ Կենսաբանական գիտությունների թեկնածու (1962 թ.), կենսաբանական գիտությունների դոկտոր (1972 թ.), պրոֆեսոր (1989 թ.), ՀՀ ԳԱԱ թղթակից անդամ (1982 թ.), ՀՀ ԳԱԱ ակադեմիկոս (1990 թ.)։


== Կենսագրություն ==
1951 թվականին ավարտել է Երևանի անասնաբուծական-անասնաբուժական ինստիտուտը, 1959-1962 թթ.՝ Մոսկվայի Կ․ Սկրյաբինի անվան հելմինթոլոգիայի համամիութենական ինստիտուտի ասպիրանտուրան, 1962-1976 թթ.՝ նույն ինստիտուտի հելմինթների մորֆոլոգիայի և կարգաբանության լաբորատորիայի վարիչ։ 1976 թվականից ՀԽՍՀ ԳԱ կենդանաբանության ինստիտուտի տնօրեն և ընդհանուր հելմինթոլոգիայի լաբորատորիայի հիմնադիր վարիչ։
Գիտական աշխատանքները հիմնականում վերաբերում են հելմինթների ֆաունայի, մորֆոլոգիայի, կարգաբանության, էկոլոգիայի հարցերին։ Մեծ աշխատանք է կատարել հատկապես երիզորդերի (ցեստոդներ) ուսումնասիրության բնագավառում, առաջարկել ցեստոդդավենեատների կենդանաբանական նոր համակարգ, նկարագրել դրանց մի շարք նոր տեսակներ, հիմնավորել կենդանաբանական նոր տաքսոններ։ Մովսիսյանի հետազոտություններն ունեն նաև գործնական կարևոր նշանակություն ճիճվային հիվանդությունների հարուցիչների դեմ պայքար կազմակերպելու համար։


== Անդամակցություն ==
ՌԳԱ հելմինթոլոգիական ընկերության փոխնախագահ
ՌԳԱ պարազիտոլոգիայի խորհրդի նախագահ
Վաշինգտոնի հելմինթոլոգիական ընկերության անդամ
ՌԳԱ պարազիտոլոգիայի մասնագիտական խորհրդի նախագահ
Բուլղարիայի պարազիտոլոգների ընկերության անդամ
ՌԳԱ «Российский паразитологическый журнал» և Բուլղարիայի գիտությունների ակադեմիայի “Experimental Pathology and Parasitology” ամսագրերի խմբագրական խորհրդի անդամ, հելմինթոլոգիայի գծով բազմաթիվ մենագիր աշխատանքների և գրքերի գլխավոր խմբագիր


== Պարգևներ ==
ՌԳԱ Կ. Սկրյաբինի, Ե.Պավլովսկու, Գ. Մենդելի անվան մեդալներ
ՌԳԱ պատվոգիր
ՀՀ ԳԱԱ պատվոգիր
Հայաստանի Հանրապետության գիտության վաստակավոր գործիչ (2013)


== Ծանոթագրություններ ==
Այնքան սպիտակ սիրտը

Այնքան սպիտակ սիրտը (իսպ.՝ Corazón tan blanco), Խավիեր Մարիասի վեպը։ Առաջին անգամ հրատարակվել է իսպաներեն 1992 թվականին։ Մարգարիտ Ջուլ Կոստան գիրքը թարգմանել է անգլերեն, որը 1995 թվականին հրատարակել է The Harvill Press-ը։ 1997 թվականին գիրքն արժանացել է Դուբլինի միջազգային գրական մրցանակի։ 2012 թվականին գիրքը հրատարակել է Penguin Books-ը։
Գիրքը իսպաներենից հայերեն է թարգմանել Ռուզաննա Պետրոսյանը, հրատարակել է «Անտարես» հրատարակչությունը, 2016, 384 էջ («Օտար գիր» մատենաշար)։


== Սյուժե ==
Վեպը գաղտնիքների, դրանց հնարավոր վտանգավորության, ամուսնության, սպանությունների, կասկածի, խոսելու և լռելու մասին է, սպիտակ սրտերի մասին, որոնք կամաց-կամաց ներկվում են՝ դառնալով այնպիսին, ինչպիսին երբեք չէին ցանկանա լինել։
Մասնագիտությամբ թարգմանիչ նորապսակ Խուան Ռանսը ձգտում է օգտագործել իր կնոջը՝ Լուիզային, բացահայտելու հոր նախորդ ամուսնությունների մութ անցյալը, որտեղ (բացի Խուանի մայրը) եղել են երկու այլ կին։ Այդ կանանցից մեկն անանուն է և գաղտնի է պահվում Խուանից, իսկ երկրորդը Խուանի մոր ավագ քույրն է։
Հայերեն թարգմանությունը` Ռուզաննա Պետրոսյանի


== Ծանոթագրություններ ==


== Աղբյուրներ ==
Խավիեր Մարիաս «Այնքան սպիտակ սիրտը»
Բաց քննարկում. Խավիեր Մարիաս «Այնքան Սպիտակ Սիրտը»
July Morning

July Morning — բրիտանական հարդ-ռոք Uriah Heep խմբի երգն է, Դեյվիդ Բայրոնի և Կեն Հենսլիի ստեղծագործությունն է։ «July Morning» -ը ձայնագրվել է 1971 թվականի հուլիսին լոնդոնյան Lansdowne ստուդիայում և տեղ է գտել Look at Yourself երրորդ ալբոմի մեջ, որը թողարկվել է այդ տարվա հոկտեմբերին։
Տարիներ շարունակ «July Morning»-ը հանդիսացել է խմբի երգացանքի հինական իրը, մասնավորապես 1973 թվականի Uriah Heep Live ալբոմի։ Ձայնագրությունը դարձել է մեծ հիթ ԽՍՀՄ-ում և մտել է այդ երկրի առաջին Թոփ 10-ի մեջ։


== Ստեղծման պատմությունը ==
Կեն Հենսիի խոսքով «July Morning»-ը հանդիսացել է այն ուղղության խորհրդանշանը, որով խումբը սկսել էր զարգանալ։ Չնայած հետո նա պատմել է, որ գրել է այդ երգը ալբոմի դուրս գալուց մեկ տարի առաջ։Ես այդ երգը գրել եմ 70 թվականին։ Այսինքն դա տուրնեի ժամանակ էր, Անգլիայով տուրնեի կեսին՝ նստած էի ավտոբուսում, սպասում էի մյուսներին, նրանք այստեղ վազում էին շուրջբոլորը, և ես շատ երկար մնացի ավտոբուսում սպասելով։ Ի՞նչ էր մնում անել։ Վերցրեցի կիթառը, սկսեցի նվագել, և հետզհետե երգը եկավ։ Եվ դա իրոք հուլիսյան առավոտ էր, ավելին դա առավոտյան 3-ն էր...


=== Երգի տեքստը ===
Հաշվի առնելով, որ շատերը համարում են երգի տեքստը մաքուր լիրիկական, չհանգեցնող ինչոր մտքերի(«դրա թեման - սիրո փնտրտուկն է և դրա գտնելու անհնարինությունը»), այդ առաջին հայացքից պարզ սյուժեի հետևում թաքնված է ոչ միանգամից նկատելի ենթատեքստ։


== Քննադատների կարքիքները ==
Ինչպես նշում է Allmusic-ը, հաշվի առնելով, որ Uriah Heep-ի մյուս ալբոմները «ունեն իրենց գլուխգործոցները ու իրենց դասականությունը», ոչ մեկը դրանցից չի կարող համեմատվել այս տաս րոպեանոց ձայնագրության հետ։ Ռոք-քննադատ Դեյվ Թոմսոնը նշել է հոյակապ գործիքավորումը և կատարումը, նախ և առաջ վոկալային՝ հենց միայն «July Morning»-ից հետո Դեյվիդ Բայրոնին սկսեցին նշել աշխարհի լավագույն ռոք-վոկալիստների շարքում, անվանելով նրա վոկալային ոճը «մոտ օպեռայինին»։


== Ձայնագրության մասնակիցները ==
Դեյվիդ Բայրոն — վոկալ
Կեն Հենսլի — ստեղնային, կիթառ, բեկ-վոկալ
Միկ Բոքս — կիթառ
Փոլ Նյուտոն — բաս-կիթառ
Իեն Կլարկ — հարվածայիններ
Մանֆրեդ Մանն — սինթեզատոր
Չեռնոգորական գրականություն

Չեռնոգորական գրականություն, գրականության արվեստի զարգացումը Հարավային Եվրոպայի Չեռնոգորիա պետությունում։ Չեռնոգորական գրականությունն ընդհանուր առմամբ զարգացել է հարավսլավական մյուս ժողովուրդների ազգային գրականության, հատկապես սերբականի հետ փոխներգործության պայմաններում։


== Պատմություն ==
Գրական գործընթացների զանազան փուլերում մերթ գերիշխել է ինքնուրույնության միտումը (19-րդ դարի երկրորդ կես), մերթ էլ սերբ, գրականության հետ նրա փոխներգործությունը ավելի միասնական բնույթ է կրել (19-րդ դարի առաջին կես, երկու համաշխարհային պատերազմների միջև ընկած ժամանակահատվածը)։ Սոցիալիստական Հարավսլավիայի պայմաններում Չեռնոգորիա գրականության զարգացման ընթացքը բնութագրվում է ազգային գրական ուժերի հետագա համախմբումով։
Չեռնոգորիայում վաղուց ի վեր գոյություն է ունեցել հարուստ բանահյուսություն։ Միջնադարից պահպանվել են կրոնական ստեղծագործություններ, սրբերի վարքագրություններ, պատարագամատույցներ։ Հետազոտողներից շատերը Չեռնոգորիա նոր գրականության զարգացման սկիզբը համարում են 18-րդ դարի վերջն ու 19-րդ դարի կեսը։ Նրա հիմնադիրը բանաստեղծ և պետական գործիչ Պետրոս II Պետրովիչ Նեգոշն է (1813-1851), որի պոեզիայի գլուխգործոցը «Լեռնային պսակ» (1847) դրամատիկական պոեմ վիպերգն է՝ ներթափանցված հարավային սլավոնների միավորման գաղափարով։ 19-րդ դարի 2-րդ կեսից մինչե առաջին համաշխարհային պատերազմն առաջատար տեղ է գրավել ռոմանտիկական պոեզիա։
Արձակը թույլ է զարգացած եղել։ Նույն շրջանում երևան է եկել պատմական դրաման (Նիկոլա I Պետրովիչ, «Բալկանյան թագուհին» (1884), Ռ․ Ռոգանովիչ Ցռնոգորեց (1859-1900), «Ցարե Լագ» (1894)։ 30-ական թվականների սկզբին Չեռնոգորիայի գրականության մեջ, ինչպես և հարավսլավական բոլոր գրականություններում, առաջացել է «սոցիալական ռեալիզմ» հոսանքը (Ռ․ Զոգովիչ, ծնված՝ 1907 թվական, Մ․ Բանևիչ, 1905-1968, Զոնովիչ)։
Այդ տարիներին հարստացել է նաե արձակի սոցիալական և հոգեբանական ներկապնակը, երևան է եկել վեպը։ Ժողովրդի կյանքի ռեալիստական նկարագիրն են ստեղծել Ռ․ Ռատկովիչը (1903—54), Դ․ Ջուրովիչը (ծն․ 1901), Ն․ Լոպիչիչը (1909-45)։ Չեռնոգորիա շատ գրողներ մասնակցել են Հարավսլավիայի 1941—1945 թվականների ժողովրդական ազատագրական պատերազմին։ Ետպատերազմյան տարիներին տեղի է ունեցել գրական ուժերի ինտենսիվ աճ ու հետագա միավորում։ 1956 թվականին ստեղծվել է Չեռնոգորիայի գրողների ընկերությունը։ 50-70-ական թվականների գրականության մեջ կենտրոնական դեմք է եղել Մ․ Լալիչը, որի վեպերում առավել վառ է արտացոլված ժողովրդա-ազատագրական պայքարի և հեղափոխության թեման։
Արձակագիրներ Ա․ Ասանովիչը, Չ․ Վոլկովիչը, Բր․ Շչեպանովիչը ժողովրդա-ազատագրական պատերազմի իրադարձությունների հետ միաժամանակ պատկերում են երկրի ժամանակակից կյանքը, անդրադառնում բարոյախոսական-բարոյագիտական ու հոգեբանական խնդիրներին։ Պոեզիայի հիմնական նվաճումները կապված են Ռ․ Զոգովիչի, Ջոնովիչի, Մ․ Բանեիչի, Դ․ Կոստիչի, Ռ․Վեշովիչի ստեղծագործության հետ։ Բանաստեղծներ Մ․ Կրալի, Ս․ Պետրովիչի, Բլ․ Շչեպանովիչի, Ե․ Բրկովիչի գործերի համար բնորոշ են նոր թեմայի և ձևի որոնումները։ Ժամանակակից դրամատուրգիան ներկայանում է Բրկովիչի, Վ․ Իվանովիչի, ժ․ Կոմանինի, Վ․ Ռադովիչի և ուրիշների պիեսներով։ Գրաքննադատության ասպարեզում հայտնի են Բ․Միլաչիչը, Մ․ Ստոյովիչը և այլն։
Գաբրիել Մոլոյան

Գաբրիել Մոլոյան (հունվարի 30, 1933(1933-01-30), Բեյրութ, Լիբանան), հայ հասարակական գործիչ, «Նոր սերունդ» մշակութային միության հիմնադիր, մանկավարժ, լրագրող։


== Կենսագրություն ==
Գաբրիել Մոլոյանը ծնվել է 1933 թվականի հունվարի 30-ին։ Ուսանել է Մեծի Տանն Կիլիկիոյ Կաթողիկոսության Անթիլիասի դպրեվանքում և հաճախել Բեյրութի «Սենթ Ժոզեֆ» ֆրանսիական համալսարանի հայագիտական դասընթացներին։ 1954 թվականին Բեյրութում, իսկ 1977 թ.-ին՝ Լոս Անջելեսում մի խումբ ընկերների հետ հիմնել է «Նոր Սերունդ» մշակութային միությունը։ Միության անդամ է և ավելի քան 30 տարի եղել է նույն միության վարչության անդամ և ատենապետ։
«Արարատ» օրաթերթի և «Արարատ Գրական»-ի խմբագիր-անդամ է։ Միջազգային երիտասարդական փառատոների ժամանակ գլխավորել է լիբանանահայ երիտասարդական պատվիրակությունները։ 25 տարի եղել է Դամասկոսի Ս. Թարգմաչաց և Բեյրութի Ազգային Սահակ Մեսրոպեան վարժարանի ուսուցիչ և փոխտնօրեն։
1977 թվականին եղել է Կալիֆորնիայի Ս. Դ. Հնչակյան կուսակցության շրջանի հիմնադիրն ու առաջին ատենապետը։ 1980 թվականից մինչ օրս Լոս Անջելեսում տպագրվող «Մասիս» շաբաթաթերթի խմբագրակազմի անդամ է։ 1983-2005 թվականներին եղել է Փասադենայի Ս. Գրիգոր Լուսավորիչ եկեղեցու «Ա. և Մ. Յովսէփեան» ազգային վաժարանի հիմնադիր անդամներից մեկն ու շարունակաբար եղել հոգաբարձուների անդամ։
Ներկայումս Սոցիալ Դեմոկրատ Հնչակյան կուսակցության Արևմտյան Ամերիկայի վարիչ մարմնի փոխատենապետն է։
«Նոր Սերունդ» մշակութային միության հիմնադրման 50-ամյակին իր մատուցած ազգային, մշակութային և կրթական ծառայության համար արժանացել է Ամենայն Հայոց Կաթողիկոս Գարեգին Բ-ի կոնդակին և «Ներսես Շնորհալի» շքանշանին։
Այժմ Գլենդելում կառուցվող Հայ-Ամերիկյան թանգարանի համահայկական տնօրենների խորհրդի անդամ է։


== Ծանոթագրություններ ==
Շնաձկներ (այլ կիրառումներ)

Շնաձկներ, կարող է վերաբերել՝

Շնաձկներ - կռճիկային ձկների ենթակարգ
Շնաձկներ - 1999 թվականի ֆիլմ
Բո (Էն)

Անվան այլ կիրառումների համար տե՛ս՝ Բո (այլ կիրառումներ)Բո (ֆր.՝ Boz), կոմունա Ֆրանսիայում, մտնում է Ռոն Ալպեր մարզի կազմի մեջ։ Մտնում է Պոն Դե Վո կանտոնի կազմի մեջ։ Կոմունայի օկրուգը Բուրկ ան Բրես է։
Կոմունայի INSEE կոդը՝ 01057։


== Աշխարհագրություն ==

Կոմունան Փարիզ քաղաքից գտնվում է 340 կմ հարավ-արևելք, Դեպի հյուսիս՝ Լիոն քաղաք, 75 կմ է և 70 կմ հյուսիս-արևմուտք Բուրկ ան Բրեսից։
Կոմունայի արևմտյան մասում հոսում է Սոնա գետը։


== Կլիմա ==
Կլիման Ցամաքային է ցուրտ ձմեռներով և տաք ամառներով։ Անձրևներ լինում են հիմնականում ամռանը։


== Պատմություն ==
Գյուղի առաջին հիշատակումը թվագրվում է XI դարում։


== Բնակչություն ==
Կոմունայի բնակչությունը 2010 թվականին կազմել է 496 մարդ։


== Քաղաքապետեր ==


== Տնտեսություն ==
2010 թվականին աշխատունակ տարիքի (15-64 տարեկան) ունեցող 304 մարդկանցից 240-ը տնտեսապես ակտիվ են եղել, 64-ը՝ պասիվ (ակտիվության ցուցանիշը` 78,9% է, 1999 թվականին՝ 74,1%)։ 240 ակտիվ բնակիչներից աշխատել են 219-ը (115 տղամարդ, 104 կին), գործազուրկ եղել են 21-ը (14 տղամարդ, 7 կին)։ 64 պասիվներից 22 հոգի եղել են աշակերտ կամ ուսանող, 25-ը՝ թոշակառու, 17 պասիվ են եղել այլ պատճառներով։


== Ծանոթագրություններ ==


== Արտաքին հղումներ ==
«Бо» (ֆրանսերեն)։ Ֆրանսիայի վիճակագրության և տնտեսագիտության ազգային ինստիտուտ։ Վերցված է 2014-05-16 
«Бо» (ֆրանսերեն)։ cassini.ehess.fr։ Վերցված է 2014-05-16
Տաուկսի

Տաուկսի, էստոնական փոքր, անմարդաբնակ կղզի։ Ընդգրկված է Մատսալու ազգային պարկի կազմում։ Զբաղեցնում է 2,5 կմ2, իր մեծությամբ 19-րդ էստոնական կղզիների շարքում։


== Պատկերներ ==
Ազգային թատրոն (Ալբանիա)

Ալբանիայի ազգային թատրոն (ալբ․՝ Teatri Kombëtar), Տիրանայի հիմնական թատրոնն է (Ալբանիա)։


== Պատմություն ==
Շենքի կառուցումը թվագրվում է 1939 թվականից։ Նախկինում եղել է կինոթատրոն։ Ավելի ուշ այն կոչվել է Կոսովոյի կինոթատրոն (ալբ․՝ Kinema Teater Kosova): Պրոֆեսիոնալ թատրոնի անունը տրվել է 1945 թվականի մայիսի 24-ին։ Նույն օրը եղել է նաև թատրոնի բացումը։ Ավելի ուշ թատրոնը կոչվել է «Ճանաչված թատրոն» (ալբ․՝ Teatri Popullor): Այս անունը պահպանվել է մինչև 1991 թվականի հունիս, որից հետո այն կոչվել է «Ազգային թատրոն»։
Ալբանիայի ազգային թատրոնում ցոցւադրվել են բարձր դերասանական վարպետությամբ աչքի ընկած ներկայացումներ։


=== Դրամատուրգներ ===


=== Թատրոնի տնօրեններ ===


=== Դերասաններ ===


=== Ներկայացումներ ===


== Թատրոններ Ալբանիայի տարածքում ==
Ալբանիայում այլ թատրոններ կան Վլորայում, Դուրրասում, Շկոդերում, Ֆիերիում, Գիրոկաստրայում, Բերատում և Կորչայում։


=== Մանկական թատրոններ ===
Մանկական թատրոնի շենքը գտնվում է Տիրանայի կենտրոնում։ Հիշատակվում է, որ շենքը մինչև Երկրորդ համաշխարհային պատերազմը ծառայել է որպես Ալբանիայի խորհրդարան։
Մեկ այլ մանկական պրոֆեսիոնալ թատրոն գտնվում է Կորչայում։


== Ծանոթագրություններ ==


== Արտաքին հղումներ ==
http://www.teatrikombetar.gov.al Ազգային թատրոն (Ալբանիա). պաշտոնական կայք
Մագալուֆ

Մագալուֆ (իսպ.՝ Magaluf), հանգստավայր Իսպանիայի Մալյորկա կղզու վրա։ Մեծ մասսայականություն է վայելում բրիտանացիների, ռուսների, իռլանդցիների, գերմանացիների և սկանդինավցիների շրջանում։ Կալվիա մունիցիպալիտետի քաղաքներից է։ Մագալուֆի հիմնական օդանավակայանը Պալմա դե Մալորկան (իսպ.՝ Aeropuerto de Palma de Mallorca) է։


== Հանգստավայր ==

Հանգստավայրը սպասարկում է երիտասարդներին, մեծահասակներին, ինչպես նաև ընտանիքներին, և թեժ շրջան են համարվում հուլիս և օգոստոս ամիսները։ Ձմռանը (նոյեմբերից մինչև մարտ) հանգստավայրում  հիմնականում լինում են Մագալուֆի տեղական բնակիչները։ Ձմռանը շատ հյուրանոցներ դադարում են իրենց աշխատանքը։ Պալմա-Նովա հանգստավայրը գտնվում է Մագալուֆի հյուսիսում՝ մոտ 5 րոպե հեռավորության վրա։
Մագալուֆը բաղկացած է սպիտակ ավազոտ լողափից։ Այն հիմնական գիշերային կյանքի և ռեստորանների կենտրոնն է։ Մագալուֆը և Պալմա-Նովա երկվորյակ հանգստավայրերն ամենամեծն են Կալվիա կղզում, և գտնվում են  կղզու հարավարևմտյան ափին, Պալմա ծոցի արևմտյան ծայրամասում, Պալմայից մոտ 15 կիլոմետր (9 մղոն) հեռավորության վրա։
Զբոսաշրջիկների համար հանրաճանաչ մարտահրավեր է լողալ «Սև Մողես» կղզում (իսպ.՝ Isla de sa Porrassa), որը գտնվում է Մագալուֆ ծոցի  կենտրոնում։ Կղզին հայտնի է այս անվանումով, քանի որ այդտեղ հայտնաբերվել են մեծ թվով սև մողեսներ։ Կղզին գտնվում է Մագալուֆ ծոցի կենտրոնում և մոտ 400 մ հեռու է լողափից։


== Գիշերային կյանք ==
Մագալաֆում կան շատ գիշերային ակումբներ, բարեր, և այնտեղ նվագել են բազմաթիվ DJ-ներ, ինչպիսիք են Դեյվիդ Գետտան, DJ Sammy-ն, Freemasons-ը, Յոնաս Էրիկ Ալթբերգը (Basshunter), Judge Jules-ը, Tiësto-ը, Pat Sharp-ը, Քելվին Հարիսը (Calvin Harris), Tim Westwood-ը, Greg James-ը և Lauren Pope։ Գիշերային կյանքը Մագալյուֆում կենտրոնացած է Պունտա Բալենայի վրա, որտեղ էլ գտնվում են գիշերային ակումբների և բարերի մեծ մասը։


== Հակասություններ ==
Հանգստավայրը կենտրոնացած է գրեթե բացառապես ալկահոլի սիրահար բրիտանացիների համար, որոնք խմում են քիչ քանակությամբ ալկոհոլլ և ուտում են «Ֆաստ ֆուդ», այդ պատճառով բարերի շրջակայքում բրիտանացիները կառուցել են  բժշկական կենտրոններ։


== Ծանոթագրություններ ==


== Արտաքին հղումներ ==
Magaluf resort guide Archived 2017-07-21 at the Wayback Machine.
Local Government Archived 2012-06-14 at the Wayback Machine.
Magaluf Travel Guide
Կուրիլովցի (գյուղ, Ժմերինկայի շրջան)

Կուրիլովցի (ուկրաիներեն՝ Курилівці), գյուղ Ուկրաինայի Վիննիցայի մարզի Ժմերինկայի շրջանում։
2001 թվականի տվյալներով Կուրիլովցի գյուղում բնակվում էր 414 մարդ։ Բնակավայրը զբաղեցնում է 2031 կմ² տարածք։ Բնակչության խտությունը կազմում էր 203,84 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սոկոտո (նահանգ)

Անվան այլ կիրառումների համար տե՛ս՝ ՍոկոտոՍոկոտո (անգլ.՝ Sokoto State), նահանգ Նիգերիայում։ Ըստ 2006 թվականի մարդահամարի տվյալների՝ բնակչության թիվը կազմում է 3 702 676 մարդ։ Վարչական կենտրոնը Սոկոտո քաղաքն է։


== Կլիմա ==
Նահանգը գտնվում է սավաննայի գոտում։ Այստեղ տարին ունի երկու եղանակ՝ չոր և անձրևոտ։ Չոր եղանակն սկսվում է հոկտեմբերից և տևում մինչև ապրիլ ամիսը (իսկ երբեմն էլ՝ մինչև հունիս ամիսը)։ Անձրևային եղանակն իր հերթին մայիսից տևում է մինչև սեպտեմբեր կամ հոկտեմբեր ամիսները։ Մեկ տարվա ընթացքում տեղումների ընդհանուր քանակը 500-ից 1300 մմ է։


== Պատմություն ==
19–րդ դարում Սոկոտոյի խալիֆայությունը տեղակայված է եղել ժամանակակից պետության տարածքում։ 1903 թվականին այդ տարածքը գրավվել է բրիտանական զորքերի կողմից՝ բարոն Ֆրեդերիկ Լուգարդի գլխավորությամբ։ Ձևավորվել է Հյուսիսային Նիգերիայի գավառը, որն ընդգրկել է Սոկոտոյի այժմյան նահանգի տարածքը։ 1967 թվականին՝ Նիգերիայի անկախացումից հետո, երկիրը բաժանվել է նահանգների։ 1976 թվականին տարածքային բարեփոխումների արդյունքում, Հյուսիսարևմտյան նահանգը բաժանվել է երկու՝ Սոկոտո և Նիգեր նահանգների։ 1991 թվականին նահանգից առանձնացվել է նոր նահանգ՝ Կեբին, իսկ 1996 թվականին ևս մեկը՝ Զամֆարան։


== Բնակչություն ==
Նահանգի բնակչությունը, ըստ 2006 թվականի մարդահամարի արդյունքների, կազմում է 3 702 676 մարդ։ Մարզում գերակշռում են հաուսա և ֆուլբե էթնիկ խմբերը, ինչպես նաև՝ տուարեգներ և զաբարմավաներ։ Հավատացյալների մեծ մասը սուննիներ են (կան նաև շիա իսլամական փոքրամասնություններ)։


== Իշխանություն և վարչական բաժանում ==
Նահանգը բաժանված է քսաներեք տեղական կառավարման տարածքների, նահանգապետ՝ Aminu Waziri Tambuwal։


== Էկոնոմիկա ==
Նահանգի բնակիչների ավելի քան 80% -ը զբաղվում է գյուղատնտեսությամբ։ Հիմնականում անձնական կարիքների համար աճեցվում են կարտոֆիլ, մանիոկա, գետնընկույզ, եգիպտացորեն և բրինձ, ինչպես նաև՝ ցորեն, բամբակ, ծխախոտ և տարբեր բանջարեղեններ վաճառքի համար։ Տեղաբնիկները նաև զբաղվում են ձկնորսությամբ, զարգացած են տարբեր արհեստներ, ինչպիսիք են՝ դարբնություն և կաշվե իրերի արտադրություն։
Գյուղատնտեսական արտադրանքը, ինչպես նաև՝ արաբական խեժը, որը ևս այդտեղ է արտադրվում, պահանջարկ ունեն ոչ միայն նահանգում, այլ նաև երկրի մնացած տարածքներում։
Նահանգի տարածքը հարուստ է օգտակար հանածոներով։ Այստեղ արդյունահանում են ֆոսֆորիտ (լուսածնահանք), կրաքար, կաոլին, կավի տեսակներ, ավազ և այլն։
Շնորհիվ այն բանի, որ, ի տարբերություն արևադարձային Աֆրիկայի շատ այլ երկրների և տարածքների, նահանգում ցեցե գոյություն չունի։ Այդտեղ շատ զարգացած է անասնաբուծությունը։ Անասունների գլխաքանակը հաշվվում է 8 միլիոն, և ըստ այս ցուցանիշի՝ նահանգը երկրում զբաղեցնում է երկրորդ տեղը։
Սոկոտոյում զարգացած է ալյուրաղացման արդյունաբերությունը, լոլիկի պահածոյացման, շաքարավազի արտադրությունը, տեքստիլ արտադրանքը, սոսինձը, ինչպես նաև՝ կաշվե դաբաղումը և գործվածքների ներկումը։


== Զբոսաշրջություն ==
Նահանգում, հատկապես նրա վարչական կենտրոնում՝ Սոկոտո քաղաքում, տեղակայված են տեսարժան վայրերի և ճարտարապետական հուշարձանների մի ամբողջ շարք, որոնք պահպանվել են 19–րդ դարից՝ Սոկոտո անկախ պետության գոյության շրջանից։ Յուրաքանչյուր տարի նահանգ են այցելում հազարավոր զբոսաշրջիկներ։ Առկա են յոթ հյուրանոցներ։


== Ծանոթագրություններ ==
Կարտինի

Կարտինի (ֆր.՝  Cartigny), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 647 մարդ, բնակչության խտությունը` 42.71 մարդ/կմ²։ Բնակավայրը զբաղեցնում է 15.15 կմ² տարածք։


== Աշխարհագրություն ==
Գտնվում է Փարիզ քաղաքից 130 կմ հյուսիս, Ամյեն քաղաքից 55 կմ արևելք։


== Բնակչություն ==


== Տնտեսություն ==
2010 թվականին ուներ 469 աշխատունակ (15-64 տարեկան)  բնակիչ, որոնցից ակտիվ էին 342-ը, իսկ ոչ ակտիվները` 127։ Ակտիվության ցուցանիշը կազմում է 72,9 %։ 342 աշխատունակ մարդկանցից աշխատել է 273 անձ (154 տղամարդ և 119 կին)։ Գործազուրկ են եղել 69 անձ (33 տղամարդ և 36 կին)։ 127 անաշխատունակներից 36-ը եղել են աշակերտներ կամ ուսանողներ, 52-ը` թոշակառուներ, իսկ 39-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Լյուբչե (գյուղ, Ռոժիշչեի շրջան)

Անվան այլ կիրառումների համար տե՛ս՝ ԼյուբչեԼյուբչե (ուկրաիներեն՝ Любче), գյուղ Ուկրաինայի Վոլինի մարզի Ռոժիշչեի շրջանում։ Հիմնադրվել է 1540 թվականին։
2001 թվականի տվյալներով Լյուբչե գյուղում բնակվում էր 744 մարդ։ Բնակավայրը զբաղեցնում է 20769 կմ² տարածք։ Բնակչության խտությունը կազմում էր 35,82 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Համազասպ Մխիթարյան

Համազասպ Մխիթարյան (Համուզ, հունվարի 5, 1950(1950-01-05), Երևան, Հայկական ԽՍՀ, ԽՍՀՄ), հայ նկարիչ։


== Կենսագրություն ==
Համազասպ Մխիթարյանը ծնվել է 1950 թվականին Երևանում։ 1971-1977 թվականներին սովորել է Երևանի գեղարվեստա-թատերական ինստիտուտում։ 1977 թվականից մասնակցել է հանրապետական և միջազգային ցուցահանդեսների Հունգարիայում, Չեխիայում, Գերմանիայում, Ֆրանսիայում, Իտալիայում, Ավստրալիայում, ԱՄՆ-ում, Կանադայում, Ռուսաստանում և այլուր։ 1982 թվականից Հայաստանի նկարիչների միության, 1983 թվականից՝ ՅՈՒՆԵՍԿՕ-ի նկարիչների միջազգային միության անդամ է։ 1985-1995 թվականներին կատարել է գրքերի ձևավորման աշխատանքներ (Ալեքսանդր Պուշկինի, Միխայիլ Լերմոնտովի, Հովհաննես Թումանյանի, Ակսել Բակունցի և այլոց գրքեր)։ 1985-1990 թվականներին Մոսկվայում մասնակցել է գրքի միջազգային փառատոնին։ 1990-1995 թվականներին դասավանդել է Երևանի Խաչատուր Աբովյանի անվան պետական մանկավարժական ինստիտուտի կուլտուրայի ֆակուլտետում։ 1995-2005 թվականներին ապրել և աշխատել է Մոսկվայում, 2005 թվականից ապրում և ստեղծագործում է Երևանում։
Աշխատանքները գտնվում են Հայաստանի և Մոսկվայի թանգարաններում, պատկերասրահներում, մասնավոր հավաքածուներում։


== Պատկերասրահ ==

		


== Ծանոթագրություններ ==


== Արտաքին հղումներ ==
Համազասպ Մխիթարյան, Հայաստանի հանրային հեռուստատեսություն, տեսանյութ
Բուզակի (այլ կիրառումներ)

Բուզակի, կարող է վերաբերել՝

Բուզակի - կոմունա Իտալիայում, Սարդինիա մարզում՝ Օրիստանո գավառում
Բուզակի - գյուղ Ուկրաինայի Վոլինի մարզի Կամեն-Կաշիրսկիի շրջանում
Պաննո

Պաննո (ֆր.՝ panneau, լատ.՝ pannus), գործվածքի մաս։

Երիզվածքով (ծեփակերտ շրջանակով, զարդանախշ ժապավենով և այլն) ընդգծված գեղանկարչական կամ քանդակային պատկերով հարդարված պատի հատված։
Պատի կամ առաստաղի որոշակի հատվածները մշտապես կամ առժամանակ հարդարելու համար, յուղաներկով, տեմպերայով կամ այլ ներկերով նկարված պատկեր։Պաննոներ են անվանում նաև նույն նպատակով կիրառվող, նույնպես հանովի խճանկարային, ծեփածո (հարթաքանդակային), խեցեգործական և այլ կոմպոզիցիաները։
Արթուր Դավթյան (դատախազ)

Անվան այլ կիրառումների համար տե՛ս՝ Արթուր Դավթյան (այլ կիրառումներ)Արթուր Սարգսի Դավթյան (դեկտեմբերի 8, 1978(1978-12-08), Հոռոմ, Արթիկի շրջան, Հայկական ԽՍՀ, ԽՍՀՄ), Հայաստանի նախկին գլխավոր դատախազ, Իրավաբանական գիտությունների թեկնածու, արդարադատության առաջին դասի խորհրդական, արդարադատության երկրորդ դասի պետական խորհրդական։


== Կրթություն ==
1995 թվականին Արթուր Դավթյանն ընդունվել է Երևանի պետական համալսարանի իրավագիտության ֆակուլտետը, որն ավարտել է 1999 թվականին։ Նույն թվականին ընդունվել է ԵՊՀ Իրավագիտության ֆակուլտետի մագիստրատուրան։ 2001 թվականին ավարտելով մագիստրատուրան` ընդունվել է նույն ֆակուլտետի ասպիրանտուրան։


== Մասնագիտական գործունեություն ==
2000-2006  թվականներին Արթուր Դավթյանը դասախոսել է Երևանի պետական համալսարանի քրեական դատավարության և կրիմինալիստիկայի ամբիոնում։ 2006-2007 թվականներին նշանակվել է ՀՀ գլխավոր դատախազության հետաքննության և նախաքննության օրինականության նկատմամբ հսկողության վարչության դատախազ, 2007-2008 թվականներին՝ ՀՀ գլխավոր դատախազության մարդու դեմ ուղղված հանցագործությունների գործերով վարչության ավագ դատախազ։ 2008-2012 թվականներին զբաղեցրել է ՀՀ գլխավոր դատախազության մարդու դեմ ուղղված հանցագործությունների գործերով վարչության պետի տեղակալի պաշտոնը, 2012-2013 թվականներին եղել է Երևան քաղաքի Շենգավիթ վարչական շրջանի դատախազ, 2013-2016 թվականներին զբաղեցրել է Երևան քաղաքի դատախազի պաշտոնը։ 2016 թվականի հունիսի 22-ի ՀՀ նախագահի հրամանագրով նշանակվել է ՀՀ գլխավոր դատախազի տեղակալ, ՀՀ Ազգային ժողովի`15.09.2016 թվականի որոշմամբ նշանակվել է ՀՀ գլխավոր դատախազ։
ՀՀ գլխավոր դատախազ Արթուր Դավթյանը դասախոսում է Հայաստանում ֆրանսիական համալսարանում, Երևանի պետական մանկավարժական համալսարանում։
«Տեղեկատվության ազատության իրավունքի իրացման հիմնախնդիրները քրեական դատավարության ոլորտում» հոդվածի հեղինակ։


== Ընտանիք ==
Ամուսնացած է, ունի երկու դուստր։


== Դասային աստիճաններ ==
Արդարադատության երկրորդ դասի պետական խորհրդական
Արդարադատության երրորդ դասի պետական խորհրդական
Արդարադատության առաջին դասի խորհրդական


== Ծանոթագրություններ ==


== Արտաքին հղումներ ==
ՀՀ գլխավոր դատախազը աշխատանքային այցով Արցախում է
Ինչ ճանապարհ է անցել ՀՀ գլխավոր դատախազի թեկնածու Արթուր Դավթյանը
Գիվի Ղանդարելի

Գիվի Ղանդարելի (վրաց.՝ გივი ყანდარელი 1933, փետրվարի 21, Սագարեջո, Վրաստան - 2006, հունիսի 7, Թբիլիսի, Վրաստան Գիվի Ղանդարելի Լուարսամբովիչ (վրաց.՝ გივი ყანდარელი), Վրաստանի ականավոր նկարիչ, գոբելենագործ, ջրանկարիչ և կավագործ։
Վրաստանի պետական գոբելաբագործ դպրոցի հիմնադիրն է։ Չինական գոբելենի դպրոցի հիմնադիրներից մեկը։


== Գրականություն ==
Տատյանա Ստրիժենովա. Սովետական արվեստի վարպետ։ Գիվի Ղանդարելի։ Գոբելեն։ Հրտ. «Սովետ նկարիչ. Մոսկվա, 1981.
Zhan Chen. Givi Kandareli. Art collection. «Artron». Beijing, 2004.


== Արտաքին հղումներ ==
Textiles In Georgia Archived 2007-08-20 at the Wayback Machine. (англ.)
China FiberArt Archived 2013-01-01 at Archive.is
International Textile Art Triennial Exhibition, Lodz, Poland(չաշխատող հղում)
Արգիշտիի փողոց (Երևան)

Արգիշտիի փողոց, փողոց Երևանի Կենտրոն վարչական շրջանում։ Անվանվել է ի պատիվ Էրեբունի բերդաքաղաքի հիմնադիր Արգիշտի Ա արքայի։


== Պատմություն ==
Փողոցը վերանվանվել է 2004 թվականին՝ Երևանի քաղաքապետի որոշմամբ։


== Տվյալներ ==
Սկսվում է Ռուսաստանի հրապարակից (Գրիգոր Լուսավորչի փողոց) և ավարտվում Հաղթանակի կամրջի մոտ։
Վերջնամասում հատվում է Մաշտոցի պողոտայի և Էջմիածնի հին խճուղու հետ։ Հատվում է նաև Ցախի և Խորհրդարանի փողոցների հետ։


== Նշանակալի օբյեկտներ ==
Երևանի քաղաքապետարան
Երևանի պատմության թանգարան
Մոսկվայի տուն
«Արարատ» կոնյակի-գինու-օղու կոմբինատ
«Արարատ» կոնյակի-գինու-օղու կոմբինատի թանգարան
Ղ-Տելեկոմ ՓԲԸ (Vivacell-MTS)


== Պատկերասրահ ==

		
		
		
		


== Տես նաև ==
Երևանի փողոցների ցանկ
Երևանի վարչական բաժանում


== Ծանոթագրություններ ==


== Աղբյուրներ ==
Երևան քաղաքի քաղաքային նշանակության փողոցների ցանկ
Սերգեյ Ավագյան,  Երևանի փողոցները, Երևան, «ՎՄՎ-ՊՐԻՆՏ», 2010 — 272 էջ։
Զանիվսկոե

Զանիվսկոե (ուկրաիներեն՝ Занивське), գյուղ Ուկրաինայի Վոլինի մարզի Ռատնովի շրջանում։
2001 թվականի տվյալներով Զանիվսկոե գյուղում բնակվում էր 132 մարդ։ Բնակավայրը զբաղեցնում է 0,252 կմ² տարածք։ Բնակչության խտությունը կազմում էր 523,81 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)